الدروس المستفادة من الرواية. اوعى الغلاف الجميل و الكلام المعسول على الضهر يجذبك لاى روابة. الاحساس بالندم انك تدفع جنية فى رواية نسخة اصلية و الاحساس بتضيع الوقت بين رواية لا تنفع ولا تضر ولا تفيد. عايز تعمل رواية فى جزء من السياسة طلع الاخوان وحشين و ارهابين. ثورة يناير اللى قام بيها الاخوان الوحشين و الستات امثال علياء المهدى. اى شخص مؤمن بالثورة لا يشترى هذا الهراء. الرجالة وحشين و حرية المرأة انها تقلب راجل وتعيش دور الضحية و الرجالة كل همهم ازاى يسيطرو على الست. الحرية بالنسبة للكاتبة ازاى الست تقلع الحجاب وتلبس الميكروجيب. نتكلم على الرواية شوية. اولا اول ما قرأت عنوان الرواية و الكلام على الغلاف الخلفى للرواية قلت انا هبقى قدام رواية تناقش حرية المرأة عبر عصور مختلفة و الكاتبة هتناقش قضية عن المرأة. الحكاية ابتدت بجدة بتحكى حكاية لحفيدتها قلت ماشى. دخلنا على اول حكاية و كنت مستمتع يعنى بحكاية الجارية قمر وعصرالمماليك مع انها تحس شبة حريم السلطان مع انى مشفتهوش او حدوتة قبل النوم و قلت هستمتع. لكن فجاة و بقدرة قادر من المماليك ننتقل لفترة السبعينات و قصة جديدة و جارية جديدة فى وجة نظر الكاتبة و هيا الدكتورة مهشيد ولا انى مش عارف بتجيبو الاسماء دى منين بس حلو مهشيد ماهى اى اسماء و رواية وهبا ندخل السياسة و الاخوان عشان بقى مش لاقيين كلام نقولو اية علاقة الاخوان برواية بتتكلم عن حرية المرأة لأ تعالى هنا قوليلى عايزة تكتبى عنهم حاجة اكتبى رواية عن الاخوان لكن متشتغليناش و تقوليلنا رواية بتناقش قضية المرأة. و فجاة مهشيد الدكتورة تتسجن و تخلفنا بنت اسمها أيسل من راجل اخوانى وحش اسمة خالد. و فجاة ايسل تقلبنا علياء المهدى عشان تناقش الحرية. و فجاة هاجرت هجرة غير شرعية و ماتت و بنتها عاشت. و فجاة ولا مفيش فجاة خلاص توتة توتة وخلصت الحدوتة. ضحكتى علينا و قلتى ستات لكن لقيناهم و الرابعة طلعت بنت أيسل دورها فى الرواية صفحات و بتلبس هيدفون و بتسمع الرواية من جدتها. المشكلة انك ذكرتى احسان عبدالقدوس و طريقتة للدفاع عن حرية المرأة متأثرتيش بية لية ها لا بجد لية. النجمة اللى مديها للرواية عشان قصة جارية المماليك قمر اللى قلت اهى بتدافع عن نفسها و حريتها بالقلم و الشعر و كنت مستمتع جدا باسلوب حضرتك لكن بعد كدا لبختى ...
reviews (hotels, books, movies, products and a few airlines)